text: Taulov bibliotek ansætter en hund
  28 september 2015 kl. 18.58
  En hund skal hjælpe børn til at læse bedre.
  Taulov bibliotek i Fredericia har ansat Newfoundlænder-hunden Nanna som læsehund.
  Hver tirsdag er Nanna på biblioteket, hvor børn med læsevanskeligheder kan læse op for hunden.
  Fredericia bibliotek har tidligere lavet et forsøg med en læsehund, og det var en stor succes.
  Ideen med en læsehund er amerikansk.
  Børnene læser højt for hunden, som er trænet til at lytte og ikke blive utålmodig. Det kan give børn med læsebesvær mod og selvtillid til at blive bedre læsere.
  